****

**Obavijest o izdavanju propusnica za napuštanje prebivališta ili stalnog boravka**

Datum objave: 23. 3. 2020.

Sukladno **Odluci o zabrani napuštanja mjesta prebivališta i stalnog boravka u Republici Hrvatskoj**, obavještavamo građane da je Stožer civilne zaštite općine Marija Bistrica zadužen za izdavanje propusnice za napuštanje prebivališta ili stalnog boravka radi vitalnih obiteljskih razloga, poput pružanja skrbi djeci ili starijim osobama i kupnje hrane i osnovnih potrepština.

**PROCEDURA JE SLJEDEĆA:**

1. *Zahtjev za izdavanje propusnica možete poslati mailom na**opcina.marija.bistrica@kr.t-com.hr**ili ga predati putem telefona****049/469-119****te će ga popuniti dežurna osoba.*
2. *Na temelju zahtjeva će vam biti izdana propusnica koju možete dobiti mailom ili podići osobno u JUO Općine Marija Bistrica  pridržavajući se svih mjera samozaštite od COVID – 19 virusa (maska i rukavice)****u vremenu od 8 – 12 sati.***

Zahtjev mora sadržavati:

* ***IME I PREZIME, ADRESU I OIB GRAĐANA i BROJ OI***
* ***RAZLOG- DETALJNO POJAŠNJENJE***
* ***VRIJEME KORIŠTENJA (od – do):***

Molimo građane da se savjesno i odgovorno pridržavaju protuepidemijskih mjera, **propusnicu ne mogu dobiti osobe u samoizolaciji** kao i da je svako kršenje ove mjere podložno sankcijama prema Zakonu o zaštiti pučanstva od zaraznih bolesti.

**PROPUSNICE NISU POTREBNE ZA KRETANJE GRAĐANA NA PODRUČJU OPĆINE MARIJA BISTRICA.**